Mein Kampf iku buku sing ditulis déning Adolf Hitler lan kancané Rudolf Hess. Senadyan Rudolf Hess ngréwangi Hitler nulis buku iki, nanging dhèwèké ora disebut minangka penulis. Buku iki kasusun saka rong bagiyan. Bagiyan kapisan ditulis déning Hitler nalika dipenjara ing Landsberg am Lech sawisé Bierkeller Putsch utawa kudétané sing gagal, ing taun 1926. Bagiyan kapindho ditulis sawisé dhèwèké metu saka penjara. Saka taun 1926 nganti 1930, jilid loro iki didol pisah, mawa rega Reichsmark 12,- siji. Ing taun 1930 loro-loro dibundhel dadi sajilid waé.